Sireenereseau zu Lëtzebuerg

De Sireenereseau zu Lëtzebuerg begräift déi ronn 160 SireenenQuell: Siren Brothers Switzerland (kuckt Um Spaweck) déi uechter d'Land am ëffentleche Raum opgestallt si fir d'Zivilbevëlkerung am Fall vun enger Katastroph, absënns enger Nuklearkatastroph am Atomkraaftwierk Cattenom ze warnen.

De Reseau vun de Sireenen zu Lëtzebuerg ënnersteet dem CDGISLoi du 27 mars 2018 portant organisation de la sécurité civile Art. 1 – La sécurité civile a pour mission (…) l'information et l'alerte des populations ainsi que la préparation et la mise en œuvre de mesures et de moyens appropriés. Art. 2 – Les missions de sécurité civile sont assurées par les pompiers volontaires et professionnels du Corps grand-ducal d'incendie et de secours, en abrégé CGDIS.

Komplementär dozou gëtt et och zanter 2024 de Warn-Systeem LU-Alert.

 Geschicht 
De Reseau deen ëm 1939 opgebaut gouf, bestoung uganks aus 43 Sireenen an hat den Zweck d'Bevëlkerung viru Loftattacken ze warnen. Déi éischt Sireene goufen an deenen Deeler vum Land opgestallt wou de Risiko vun enger Attack am gréisste war. Den Alarm konnt entweeder manuell op der Plaz (lokal) oder iwwert den Telefonsreseau an der regionaler oder nationaler Alarmzentral ausgeléist ginn. 
+Sireene pro Regioun am Joer 1939RegiounGemeng oder UertschaftAlarmzentralZuel vu Sireenen / GruppenAwunnerA. LëtzebuergGemeng Lëtzebuerg, Hesper, WalferPostgebai an der Uewerstad13 Sireenen (1 Grupp)60.000B. Esch-UelzechtGemeng Esch-Uelzecht, Gemeng Schëffleng, BielesPostgebai zu Esch8 Sireenen, inkl. 3 vun der Arbed (1 Grupp)35.000C. DéifferdengGemengen Déifferdeng, Péiteng an NidderkäerjengPostgebaier zu Déifferdeng a Péiteng8 Sireenen (2 Gruppe mat 4 Sireenen)28.000D. DiddelengGemengen Diddeleng, Beetebuerg, Rëmeleng a KeelPostgebai zu Diddeleng10 Sireenen, inkl. 2 vun der Arbed (1 Grupp)28.000E. EttelbréckGemengen Ettelbréck an DikrechPostgebai zu Ettelbréck2 Sireenen (1 Grupp)9.000F. GréiwemaacherGemenge Gréiwemaacher a WaasserbëllegPostgebai zu Gréiwemaacher2 Sireenen (1 Grupp)5.000Total43 Sireenen (7 Gruppen)165.000

Och Enn vun den 1950er Jore gouf et just ronn 40 Anlagen. Duerch Budgetserhéijunge konnten awer an der Zäit duerno zousätzlech Sireenen opgestallt ginn, sou datt der 1969 am Ganzen 214 a Betrib waren. Änlech wéi den Telefonsreseau waren d'Sireenen an néng geographesch Warngruppen agedeelt: Lëtzebuerg, Esch/Uelzecht, Péiteng, Diddeleng, Fëlschdref, Réiden, Ettelbréck, Wecker an Näidsen. All Warngrupp konnt vum deemolegen « Centre national d'alarme » bei Bedarf aktivéiert ginn. Bei engem Feier oder lokaler Katastroph war et och méiglech déi eenzel Sireenen individuell anzeschalten.

Ausser fir viru Loftugrëff ze warnen, gouf d'Sireen och aktivéiert fir d'Pompjeeën am Fall vun engem Brand an den Asaz ze ruffen. An deem Fall gouf den Alarm lokal, meeschtens beim Pompjeesbau, aktivéiert. Dat hat natierlech den Nodeel, datt absënns nuets déi ganzt Noperschaft an net just d'Männer vun der Sprëtz wakereg goufen. Als éischt Gemeng zu Lëtzebuerg huet d'Stad Diddeleng 1954 d'Pompjeessireen mat enger „Signal- an Alarmanlag“ ersat: vum Policebüro aus goufe Kabelen an d'Wunnenge vu 24 Pompjeeë verluecht fir datt déi geographesch zoustänneg Pompjeeën alarméiert konnte ginn. 1965 gouf d'Anlag moderniséiert an ass dunn iwwert den normalen Telefonsreseau geschalt ginn.

Hautdesdaags gëtt et zu Lëtzebuerg ronn 160 Sireenen, déi meeschtens op den Diech vu Schoulen oder aner ëffentleche Gebaier installéiert sinn. An eenzele Fäll stinn se op engem eegene Potto. Déi mechanesch Sireenen, déi fréier am Asaz waren, goufe mëttlerweil duerch elektronescher ersat.

 Verschidden Alarmsignaler 
Et gëtt haaptsächlech dräi verschidden akustesch Signaler:
+70px thumb|TounbeispillViralarm (préalarme) – Gëtt ausgeléist, wann eng radioaktiv Kontaminatioun an enger oder e puer Regioune méiglech, awer net imminent ass. 
D'Signal besteet aus engem op- an ofschwëllenden Toun vun enger Minutt.

Dësen Toun gouf fréier als Loftalarm gebraucht, fir virun enger Loftattack mat méi Fligeren ze warnen.70px thumb|TounbeispillNuklearalarm (alarme nucléaire) – Gëtt ausgeléist, wann eng nuklear Kontaminatioun an enger oder e puer Regiounen imminent bevirsteet.
D'Signal besteet aus dräimol hannerteneen engem op- an ofschwëllenden Toun vun 12 Sekonnen an enger Paus vun 12 Sekonnen.

Dësen Toun gouf fréier als ABC-Alarm (atomaren, biologeschen oder cheemeschen Alarm) oder NBC-Alarm (nuklearen, biologeschen oder cheemeschen Alarm) bezeechent a sollt virun Ugrëff mat atomare Waffen oder viru radioaktivem Néierschlag warnen.70px thumb|TounbeispillEntwarnung (fin d'alarme) – Gëtt ausgeléist, wann d'Gefor eriwwer ass.
D'Signal besteet aus engem onënnerbrachenen Toun vun enger Minutt. (Net ze verwiessele mam Feieralarm, deen dräi Minutten hault).

 Sireenentest 
Iwwert d'Joerzéngte gouf ëmmer nees Tester duerchgeféiert, absënns fir d'Equipement ze testen, awer och fir d'Bevëlkerung mat de verschiddenen Alarmsignaler ze familiariséieren. Aktuell(Abrëll 2022) ginn déi Tester all éischte Méindeg vum Mount géint Mëtteg duerchgefouert, ausser an der Stad Lëtzebuerg, wou keng där Tester gemaach ginn.

 Standuerter vun de Sireenen 

 Biller 

 Um Spaweck 

 Kaart mat de Sireenestanduerter zu Lëtzebuerg an an aneren europäesche Länner (private Projet vun “Siren Brothers Switzerland”)
 infocrise.lu Internetsäit vum Centre national de crise vum Staatsministère

Kategorie:Sécherheetsinstallatiounen